Gilotína

Gilotína je mechanický nástroj, ktorým sa vykonávali popravy stínaním hláv. Pozostáva z vysokého rámu a ťažkej čepele, ktorá sa pohybuje vo zvislých koľajniciach. Tento nástroj bol hojne používaný počas Francúzskej revolúcie.

Nástroje na podobnom princípe sa používali už pred rokom 1300 v Spojenom kráľovstve, Nemecku či Taliansku. Prvý raz bola poprava týmto spôsobom zaznamenaná v roku 1307 v Írsku. Počas francúzskej revolúcie francúzsky lekár a revolucionár Joseph Guillotin navrhol zavedenie tohto mechanického stínania hláv ako nástroja rovnocenných popráv pre všetky vrstvy obyvateľstva. Guillotin sám však nebol vynálezcom tohto nástroja.

Gilotína vážila okolo , samotná čepeľ 40 – , výška koľajnicového systému okolo , od ostria po spodný bod prešlo ostrie okolo . Od okamihu spustenia po dopad ubehlo asi pol sekundy.

Počas francúzskej revolúcie bolo gilotínou popravených desaťtisíce ľudí. Prvou obeťou z tohto obdobia bol lupič Nicolas Jacques Pelletier. Za násilnú lúpež bol 25. apríla 1792 sťatý gilotínou na parížskom Place de Grève. Najznámejšie takto popravené osoby boli francúzsky kráľ Ľudovít XVI. (v roku 1793) a jeho manželka, kráľovná Mária Antoinetta. 

Gilotína sa používala takmer 2 storočia. Posledná verejná poprava sa vo Francúzsku konala v 1939, ďalej sa gilotína používala "za zatvorenými dverami". Posledná poprava takýmto spôsobom sa uskutočnila v roku 1977. V Európe je v súčasnosti trest smrti zakázaný.

 Referencie 

 Iné projekty 


 Externé odkazy 
 Dejiny gilotíny 
 Guillotine  

Kategória:Francúzska revolúcia
Kategória:Trest smrti
Kategória:Eponymické termíny
Kategória:Spôsoby popravy